Jabarkan Riwayat hidup dari Eugène Delacroix dalam bahasa melayu

Eugène Delacroix lahir pada 26 April 1798 di Charenton-Saint-Maurice di Île-de-France berdekatan kota Paris. Beliau merupakan anak bongsu daripada empat adik-beradik.

Beliau mendapat pengajian awalnya di Lycée Louis-le-Grand dan Lycée Pierre Corneille di Rouen di mana beliau mendalami seni lukisan kelasik serta memenangi banyak anugerah pencapaian. Beliau memulakan latihan pakarnya bersama Pierre-Narcisse Guérin pada 1815. Beliau mula masyhur dengan lukisan pertamanya La Barque de Dante yang diterima masuk pertunjukan Salon de Paris pada tahun 1822, meskipun tidak begitu diterima khalayak ramai pada ketika itu.

Beliau mula menjadi tersohor dengan lukisan La liberté guidant le peuple ("Kebebasan Memimpin Rakyat", 1830) yang menggambarkan semangat dan keazaman rakyat dalam kejadian Revolusi Julai yang menggulingkan Raja Charles X sambil mereka diiringi figura perlambangan kebebasan (Liberté ) yang mengibarkan bendera Perancis. Lukisan ini dipamerkan kepada Presiden Louis Napoleon (Napoleon III) di muzium  Louvre, Paris; ia pernah dipindahlan seketika di Louvre-Lens in Lens, Pas-de-Calais dari Disember 2012 sehingga tahun 2014.

Pada 1832, Delacroix merantau ke Sepanyol dan Afrika Utara bersama diplomat Charles-Edgar de Mornay dalam suatu misi perhubungan dengan negara Maghribi berikutan penjajahan pihak Perancis di Algeria. Beliau mengambil peluang kerja ini untuk keluar dari Paris seketika untuk mempelajari budaya asing yang dilihatnya sebagai "primitif" dan senang-lenang. Di sana, beliau menghasilkan lebih daripada 100 buah lukisan yang menumpukan kepada kehidupan seharian masyarakat Afrika Utara; karya-karya tersebut menjadi faktor penarik kepada bidang kajian Orientalisme dalam kalangan cendekiawan Barat kontemporari ketika itu.